CELEX: 32002R0905
Language: ro
Date: 2002-05-30 00:00:00
Title: Regulamentul (CE) nr. 905/2002 al Comisiei din 30 mai 2002 de completare a anexei la Regulamentul (CE) nr. 2400/96 privind înscrierea anumitor denumiri în „Registrul denumirilor de origine protejate și al indicațiilor geografice protejate”, prevăzut în Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare (Calçot de Valls)

03/Volumul 42
            
            
               RO
            
            
               Jurnalul Ofícial al Uniunii Europene
            
            
               54
            
         32002R0905
   
               L 142/27
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 905/2002 AL COMISIEI
   
   din 30 mai 2002
   de completare a anexei la Regulamentul (CE) nr. 2400/96 privind înscrierea anumitor denumiri în „Registrul denumirilor de origine protejate și al indicațiilor geografice protejate”, prevăzut în Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare (Calçot de Valls)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare (1), modificat ultima dată de Regulamentul (CE) nr. 2796/2000 al Comisiei (2), în special articolul 6 alineatele 3 și 4,
   întrucât:
   
               (1)
            
            
               În conformitate cu articolul 5 din Regulamentul (CEE) nr. 2081/92, Spania a transmis Comisiei o cerere de înregistrare ca indicație geografică protejată pentru denumirea „Calçot de Valls”.
            
         
               (2)
            
            
               S-a constatat că, în conformitate cu articolul 6 alineatul 1 din regulamentul menționat, ea este conformă cu acest regulament, în special că ea cuprinde toate elementele prevăzute în articolul 4.
            
         
               (3)
            
            
               Nu s-a transmis Comisiei nici o declarație de opoziție, în sensul articolului 7 din Regulamentul (CEE) nr. 2081/92, în urma publicării în Jurnalul Oficial al Comunităților Europene
                   (3) a denumirii care figurează în anexa la prezentul regulament.
            
         
               (4)
            
            
               În consecință, această denumire poate fi înscrisă în „Registrul denumirilor de origine protejate și al indicațiilor geografice protejate” și deci protejată pe plan comunitar ca indicație geografică protejată.
            
         
               (5)
            
            
               Anexa la prezentul regulament completează anexa la Regulamentul (CE) nr. 2400/96 al Comisiei (4), modificată ultima dată de Regulamentul (CE) nr. 564/2002 (5),
            
         ADOPTĂ PREZENTUL REGULAMENT,
   Articolul 1
   Anexa la Regulamentul (CE) nr. 2400/96 se completează cu denumirea care figurează în anexa la prezentul regulament și această denumire se înscrie în „Registrul denumirilor de origine protejate și al indicațiilor geografice protejate” ca indicație geografică protejată (IGP), în conformitate cu articolul 6 alineatul 3 din Regulamentul (CEE) nr. 2081/92.
   Articolul 2
   Prezentul regulament intră în vigoare în a douăzecea zi de la publicarea în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 mai 2002.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 208, 24.7.1992, p. 1.
   
      (2)  JO L 324, 21.12.2000, p. 26.
   
      (3)  JO C 198, 13.7.2001, p. 3.
   
      (4)  JO L 327, 17.12.1996, p. 11.
   
      (5)  JO L 86, 3.4.2002, p. 7.
   ANEXĂ
   PRODUSELE DIN ANEXA I LA TRATAT DESTINATE CONSUMULUI UMAN
   Fructe, legume și cereale
   SPANIA
   
               —
            
            
               Calçot de Valls (IGP)